open-index/open-wikipedia-markdown huggingface dataset:
Homochrominae

**Homochrominae** é unha subtribo pertencente á subfamilia Asteroideae dentro das asteráceas.
## Descrición 
As especies desta subtribo son herbas (ciclo biolóxico anual ou perenne) ou arbustos. O indumento pode ser cos peliños nunha soa dirección e peludo, peludo (pelo longo e suave) ou lanudo (cuberta cunha pelella de como de lá en *Lachnophyllum* ). As follas ao longo do talo son na súa maioría en disposición alterna, ou opostas nos xéneros *Amellus*, *Engleria*, *Felicia*, *Poecilolepis* e *Jeffreya*. A lámina cos bordos enteiros, raramente lobuladas ou dentadas. As flores son solitarias ou están compostas duns poucos capítulos aglomerados en *Nolletia* e *Chrysocoma*. As cabezas das flores constan dun pedúnculo que soporta unha carcasa composta de diferentes brácteas non ciliadas e a miúdo con marxes hialinas, dispostas en varias series que serven como protección para o receptáculo de forma plana ou plano-convexa, con ou sen escamas, na que se encontran dous tipos de flores: as flores externas liguladas dispostas nunha serie con corolas de cor azul e as flores internas amarelas, tubulares e hermafroditas ou nalgúns casos funcionalmente masculinas. Os froitos son aquenios comprimidos con dous nervios e xeralmente non glandulares (á parte *Nolletia* ). 
 
## Distribución 
O hábitat é variado e depende do clima no que se encontra a especie en cuestión (tropical ou subtropical e mediterránea). As especies deste grupo distribúense principalmente en África e Asia.
## Xéneros 
A subtribo comprende 13 xéneros cunhas 150 especies.

## Algunhas especies 

File: Felicia bergeriana0.jpg|*Felicia bergeriana*
File: Felicia australis-P9200018.jpg|*Felicia australis*
File: Felicia fruticosa subspecies fruticosa.jpg|*Felicia fruticosa*

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* *Homochrominae* Global Compositae Checklist Database
* *Homochrominae* IPNI Database
* *Homochrominae* The Taxonomicon & Systema Naturae 2000
* en UniProt
* *Homochrominae* The Astereae Working Group
Iván Rodríguez García

**Iván Rodríguez García**, nado en Ponferrada en 1975, é un adestrador de fútbol español.
## Traxectoria 
Na pretempada 2014–15 fíxose cargo do primeiro equipo do As Pontes de Terceira División, en substitución de Manolo García.

## Notas 
## Véxase tamén 
### Ligazóns externas 
* Datos do adestrador en futbolme.com
Asteroideae

**Asteroideae** é unha subfamilia de anxiospermas pertencente á familia *Asteraceae*.

## Descrición
Son herbas ou arbustos, máis raramente árbores, ás veces epífitas ou acuáticas, perennes ou anuais. As follas son alternas ou opostas, enteiras pero ás veces moi divididas e nunca espinosas. Os capítulos son homos ou heterógamos, con receptáculos anudados ou paleáceos. As flores, en número de 1 a moitas, todas flosculadas ou as centrais flosculadas e as periféricas liguladas, ou moi raramente todas liguladas ou coas externas bilabiadas. As cipselas, glabras ou peludas, teñen ou non papo e, cando están presentes, está composta por escamas ou cerdas, ou poden ter forma de coroa ou ser heteromórficas.

## Distribución
Cosmopólita, excepto no Antártico. Recoñécense 3 supertribos dentro desta subfamilia: Senecionodae, Asterodae e Helianthodae.

Inclúe 20 tribos:

Tribo Anthemideae
Tribo Astereae
Tribo Athroismeae
Tribo Bahieae
Tribo Calenduleae
Tribo Chaenactideae
Tribo Coreopsideae
Tribo Eupatorieae
Tribo Feddeae
Tribo Gnaphalieae
Tribo Helenieae
Tribo Heliantheae
Tribo Inuleae
Tribo Madieae
Tribo Millerieae
Tribo Neurolaeneae
Tribo Perityleae
Tribo Polymnieae
Tribo Senecioneae
Tribo Tageteae

## Notas 
## Véxase tamén 
### Ligazóns externas
* http://tolweb.org/Asteroideae/27898
Jean René Constant Quoy

**Jean René Constant Quoy**, nado en Maillé, preto de Maillezais (Vendée) o 10 de novembro de 1790 e finado en Rochefort (Charente Marítimo) o 4 de xullo de 1869, foi un naturalista, zoólogo e cirurxián de a bordo francés.

## Traxectoria 
Ingresou na Escola de Medicina Naval de Rochefort en 1806, e ao ano seguiente xa era cirurxián auxiliar de terceira clase. Comezou a servir na corveta *Le Département des Landes* e pasou, en 1810, a *Le Jemmapes*. En 1811 era cirurxián de terceira clase, e en 1812 de segunda. Obtivo o seu doutoramento en medicina en Montpellier en 1814, cunha tese titulada *Epistola dominae G. de nonnulis pavoris effectibus*. En 1815, actauba no Hospital Marítimo de Rochefort.

Serviu como naturalista e cirurxián maior ás ordes de Joseph P. Gaimard (1796-1858) a bordo da corveta *L’Uranie* ao mando do capitán Louis Claude des Saulses de Freycinet (1779-1842), realizando unha viaxe de circunnavegación comezada o  cambianado logo á *La Physicienne*, o . De volta no Hospital de Rochefort, escribiu un informe da expedición.

En 1821, era xa cirurxián de primeira clase. En 1824, foi profesor de anatomía na Escola de Medicina Naval de Rochefort e, en 1825, foi feito cabaleiro da Lexión de Honor. Partiu de novo a bordo do buque *L’Astrolabe* baixo a comandancia de Jules Dumont d'Urville. A súa seguinte viaxe por todo o mundo comezou o , regresando en 1829. Ao seu retorno ao Hospital de Rochefort, comezou a traballar nun novo resumo da viaxe.

En 1830, foi nomeado membro correspondente da Academia das Ciencias francesa. En 1835, foi primeiro médico en xefe do Hospital Marítimo de Toulon, sendo transferido a Brest en 1838. En 1848 foi nomeado oficial da Lexión de Honor, e comandante en 1852. En 1848 foi designado inspector xeral do Servizo de Saúde da Mariña, xubilándose en 1858.

## Honores 
### Epónimos 
* Xéneros:
** *Quoya* Labbé, 1934
** *Quoyia* Gray, 1839
* Especies: 
** Animais:
*** *Terebra quoygaimardi* Cernohorsky, 1976
*** *Pilumnus quoyi* H. Milne-Edwards, 1834
*** *Ischnochiton quoyanus* J. Thiele, 1910
** Vexetais:
*** (*Lomariopsidaceae*) *Campium quoyanum* Copel
*** (*Lomariopsidaceae*) *Heteronevron quoyanum* Fée
*** (*Pteridaceae*) *Acrostichum quoyanum* Gaudich
*** (*Pteridaceae*) *Chrysodium quoyanum* Ettingsh

## Abreviatura 
A abreviatura **Quoy** emprégase para indicar a Jean René Constant Quoy como autoridade na descrición e clasificación científica dos vexetais.

## Notas 
## Véxase tamén 
### Bibliografía 
* Marc Fardet (1995): *Jean René Quoy. Un chirurgien navigant*. in Aventures scientifiques. Savants en Poitou-Charentes du XVIe au XXe siècle*, Les éditions de l’Actualité Poitou-Charentes (Poitiers): 172-183. ISBN 2-911320-00-X.
* Françoise Thibaut (2012): Qui est Quoy? Naturaliste, médecin de la marine à voile, et correspondant des académies trop méconnu! En *Canal Académie''. Consultada o 16 de agosto de 2014.
Anthemideae

***Anthemideae*** é unha tribo pertencente á subfamilia Asteroideae da familia Asteraceae.

Contén máis de 100 xéneros que combinados conteñen máis de 1200 especies. É unha tribo cosmopolita que se pode encontrar en todo o mundo, un pouco concentrada nas rexións mediterráneas de Europa e África, en Asia central, e no sur de África. repartidos nunha quincena de subtribos (Anthemidinae - Artemisiinae - Athanasiinae - Cotulinae - Glebionidinae - Handeliinae - Leucantheminae - Leucanthemopsidinae - Matricariinae - Osmitopsidinae - Pentziinae - Phymasperminae - Santolininae - Ursiniinae).

## Xéneros 
## Notas 
## Véxase tamén 
* http://www.uniprot.org/taxonomy/102810
66ª edición dos Óscar

A **66ª entrega dos premios Óscar** tivo lugar o día 21 de marzo de 1994 no Dorothy Chandler Pavillion dos Ánxeles (Estados Unidos). A mestra de cerimonias foi Whoopi Goldberg.

## Premios 
[miniatura|150px|[Steven Spielberg, mellor filme e mellor director]]
[miniatura|150px|[Gerald R. Molen, mellor filme]]
[miniatura|150px|[Branko Lustig, mellor filme]]
[miniatura|150px|[Tom Hanks, mellor actor]]
[miniatura|150px|[Holly Hunter, mellor actriz]]
[miniatura|150px|[Tommy Lee Jones, mellor actor secundario]]
[miniatura|150px|[Anna Paquin, mellor actriz secundaria]]
[miniatura|150px|[Jane Campion, mellor guión orixinal]]
[miniatura|150px|[Nick Park, mellor curtametraxe animada]]
[miniatura|150px|[John Williams, mellor banda sonora]]
[miniatura|150px|[Bruce Springsteen, mellor canción]]
[miniatura|150px|[Allan Starski, mellor dirección artística]]
[miniatura|150px|[Janusz Kamiński, mellor fotografía]]
[miniatura|150px|[Dennis Muren, mellores efectos visuais]]
Os gañadores aparecen en primeiro lugar e en **grosas**.

### Oscar honorífico 
* Deborah Kerr

### Jean Hersholt Humanitarian Award 
* Paul Newman

## Notas 
## Véxase tamén
Xylanthemum

***Xylanthemum*** é un xénero de plantas pertencentes á familia Asteraceae. Comprende 9 especies descritas e só 6 aceptadas. 
## Taxonomía 
O xénero foi descrito por Nikolái Tsveliov e publicado en *Flora URSS* 26: 284, 877. 1961.

## Especies aceptadas 
A continuación dáse unha lista das especies do xénero ''* aceptadas até xuño de 2012, ordenadas alfabeticamente. Para cada unha indícase o nome binomial seguido do autor, abreviado segundo as convencións e usos:
* *Xylanthemum fisherae* (Aitch. & Hemsl.) Tzvelev	
* *Xylanthemum macropodum* (Hemsl. & Lace) K.Bremer & Humphries	
* *Xylanthemum pamiricum* (O.Hoffm.) Tzvelev	
* *Xylanthemum polycladum* (Rech.f.) Tzvelev	
* *Xylanthemum rupestre* (Nevski) Tzvelev	
* *Xylanthemum tianschanicum'' (Krasch.) Muradyan
## Notas
Basónimo

[miniatura|250px|*Petasites hybridus* ([L.)G.Gaertn., B.Mey. & Scherb. (1801) = Tussilago hybrida L.]]

O **basónimo** é un termo usado na nomenclatura biolóxica e que consiste no nome científico baixo o cal foi orixinalmente nomeado ou catalogado un taxon.

Para evitar ambigüidades ou dúbidas respecto dun nome científico, unha proposta de reclasificación debe mencionar sempre o basónimo, aínda que o nome taxonomicamente válido ou aceptado hoxe en día sexa distinto.

Por exemplo, en 1758 Linneo describiu a *Staphylinus politus*. Actualmente ese taxon coñécese como *Philonthus politus*. Neste sentido, a forma correcta de citar o nome sería:

* *Philonthus politus* (L. 1758) → Nome válido
* *Staphylinus politus* L. 1758 → Basónimo (nome orixinal)

Outro exemplo da botánica represéntao *Picea abies* (L.) H.Karst. baseado en *Pinus abies* L.

Un exemplo máis: unha parte mínima das especies do xénero *Carthamus* L., 1753 (*Asteraceae*) foi reclasificada en 1990, por Ginés López González no xénero *Phonus* Hill, 1762, con *Carthamus arborescens* L., 1753 como **basónimo**, pasando a denominarse *Phonus arborescens* (L.) G. López (con L. entre paréntesis - (L.) - para denotar que a descrición orixinal a fixo Linneo baixo outro taxon xenérico, neste caso *Carthamus*, seguido de G. López quen é o autor que cambioou a especie *arborescens* do xénero *Carthamus* ao xénero *Phonus*).

## Notas 
## Véxase tamén 
### Outros artigos 
* Sinonimia (bioloxía)
Slide

***Slide*** é un termo que se refire a diversos aspectos vinculados coa música e a danza.

## Na música irlandesa 
Refírese tanto a un estilo de música irlandesa como a un tipo de baile irlandés. Ten compás de 12/8 e a súa orixe sitúase na rexión de Sliabh Luachra, no condado irlandés de Kerry.

Aínda que un *slide* contén o mesmo número de pulsos que unha *jig*, a melodía está composta en catro pulsos no canto de dous. Mentres que a jig adoita ser bailada por bailaríns de *stepdance* irlandés, os slides fanse en grupos de bailaríns de *set dance*.

## No estilo de guitarra 
En lingua inglesa ***slide*** significa 'deslizamento', tamén se denomina ***bottleneck*** (pescozo de botella). É unha técnica de guitarra na que se toca unha nota e despois se desliza o dedo a outro traste, arriba ou abaixo do diapasón. O termo *slide* utilízase en referencia ao xesto de deslizamento nas cordas, mentres que *bottleneck* fai referencia ao material orixinal empregado.

Músicos hawaianos, country ou blues deslizan sobre as cordas un tubo metálico, aínda que primitivamente se usaban aneis, coitelos ou o unha botella de vidro, que dá nome á técnica. 

## Notas 
## Véxase tamén 
* Slide jig
* Xiga (baile)

### Ligazóns externas 
*Irishtune.info
Lagenorhynchus australis

***Lagenorhynchus australis*** é unha especie de cetáceo odontoceto da familia dos delfínidos.

É un pequeno golfiño que habita as augas que rodean o cono sur suramericano.

## Taxonomía 
### Descrición 
A especie foi descrita orixinariamente en 1848 polo naturalista estadounidense Titian Ramsay Peale, na súa obra *United States Exploring Expedition during the years 1838, 1839, 1840, 1841, 1842*. VIII. Mammalia and ornithology. (Cetacea: 32-36), que a denominou como *Phocaena australis*, que é o  basónimo da especie.

### Sinónimos 
Posteriormente foi coñecido por outros sinónimos:

Presumibelmente isto é tamén o caso de *L. cruciger*. Por outra parte, *L. australis* tamén comparte con outras varias especies de *Cephalorhynchus* o ter dunha cor branca distinto a "axila" marcada detrás da aleta pectoral.

Pero, aínda que iso sexa certo, non significaría que *L. australis* debería transferirse a *Cephalorhynchus*, senón integrala nun novo xénero propio.

Un xénero alternativo foi proposto por LeDouc (así como para *Lagenorhynchus obliquidens* e *L. obscurus*): *Sagmatias*.

## Características 
De lonxitude próxima aos 2,1 m e cun peso cando adulto de aproximadamente 115&nbsp;kg, ten o tamaño típico do seu xénero (*Lagenorhynchus*).

A cara é de cor gris escura, a parte caudal é en gran parte negra cunha franxa branca.

A especie é moi similar a *Lagenorhynchus obscurus* cando se ven a distancia, e poden ser confundidas.

## Poboación e distribución 
miniatura|*Lagenorhynchus australis* saltando.
Golfiño endémico das augas costeiras de todo o sur de América.

No lado do océano Pacífico avistáronse tan ao norte como á altura de Valdivia, Chile, aos 38° S.

Polo lado do Atlántico adoitan chegar ao redor dos 44° S, cerca do golfo San Jorge, Arxentina.
 
Adoito encóntranse en zonas de rápido movemento das augas, tales como entradas aos canais e estreitos, así como cerca da costa en zonas seguras, tales como baías e estuarios amplos.

A poboación total é descoñecida, pero pénsase que é común a nivel local.

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Perrin, William F., Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. Baltimore, Maryland: Johns Hopkins University Press.  ISBN 0-8018-8221-4.

### Outros artigos 
* Odontocetos
* Delfínidos
* *Lagenorhynchus*
Iolanda Vázquez

**Iolanda Vázquez Cordeiro**, tamén coñecida como **Yolanda Vázquez**, nada en Vigo o 23 de decembro de 1965, é unha presentadora de televisión galega.

## Traxectoria 
É licenciada en Filosofía e Ciencias da Educación pola Universidade de Santiago de Compostela. Porén, iniciou o seu labor profesional no mundo da televisión a mediados dos 80 na Televisión de Galicia como redactora e presentadora. Dende aquela desenvolveu unha dilatada carreira sobre todo na canle pública galega, aínda que tamén fixo a súa aparición en canles estatais como La 1, La 2, Antena 3, Telecinco ou laSexta.

O seu último traballo en televisión foi no espazo sobre a primeira infancia *Su primer año* da canle de pagamento Decasa. Nos últimos anos tamén realizou diversos proxectos para a TVG coma o divulgativo científico *Conexións* así como varias galas especiais. En xaneiro do 2010 copresentou canda Xosé Ramón Gayoso o veterano programa *Luar*. Dende o ano 2013 colabora no programa *A tarde* da Radio Galega.

É filla de Antonio Vázquez "Tocho", compoñente do extinto grupo Los Tamara. Malia non se considerar cantante, actuou en varios programas da TVG en compañía de seu pai. Ademais, puxo voz a un dos temas de *Música*, o terceiro disco do pianista Enrique Paisal.

### Como presentadora de TV 
* *Imos ver* (1986), na TVG.
* *Gala de fin de ano* (1986), na TVG.
* *Gala do II Aniversario da TVG* (1987), na TVG.
* *Por la mañana* (1989), en La 1.
* *Coa miña xente* (1991-1992), na TVG.
* *Inocente, inocente* (1992), na TVG.
* *O que vai vir* (1992-1993), na TVG.
* *Imprevisible* (1993), na TVG.
* *Galicia enteira* (1993-1996), na TVG.
* *Con música propia* (1996), na TVG.
* *De todo corazón* (1996-1997), na TVG.
* *Galicia terra única* (1997), na TVG.
* *Cada día* (1997-1998), na TVG.
* *Gente* (1998-2000), en La 1.
* *Corazón de...* (1999), en La 1.
* *Empléate a fondo* (2000), en La 2.
* *Aquí hay trabajo* (2000-2001), en La 2.
* *Historias de hoy* (2001), en Telecinco.
* *Distancia* (2001-2002), na TVG.
* *Galicia directo* (2002), na TVG.
* *Tardes de verán* (2002), na TVG.
* *A revista fin de semana* (2002), na TVG.
* *Gala de fin de ano* (2002), na TVG.
* *El diario de verano* (2003-2006), en Antena 3.
* *Galas do Camiño* (2004), na TVG.
* *Gala de fin de ano* (2004), na TVG.
* *Sempre Pucho* (2006), na TVG.
* *Juicio de parejas* (2006), en laSexta.
* *Pequeno gran show* (2006), na TVG.
* *El diario de Patricia* (2006-2007), en Antena 3.
* *El diario del viernes* (2007), en Antena 3.
* *Luar* (2010), na TVG.
* *Conexións* (2010), na TVG.
* *Su primer año* (2010-2013), en Decasa.
* *Gala 70º aniversario da Orquestra Los Satélites* (2011), na TVG.
* *Verbenalia* (2012), na TVG.

## Galardóns e nomeamentos 
* TP de Oro como mellor presentadora e guionista (1991).

### Premios Mestre Mateo 
## Véxase tamén 
### Ligazóns externas
Love Never Felt So Good

**"Love Never Felt So Good"** é un sinxelo escrito e interpretado polo artista estadounidense Michael Jackson, que foi lanzado postumamente o 2 de maio de 2014. Dúas versións editadas da canción composta en 1980 por Jackson e o cantante canadense  Paul Anka forman o primeiro sinxelo lanzado do segundo álbum póstumo de Jackson, *Xscape*. A primeira versión é unha canción en solitario producida por John McClain e Giorgio Tuinfort. A segunda versión é un dúo co artista Justin Timberlake, producido por Timbaland e Jerome "J-Roc" Harmon. É a segunda colaboración entre Jackson e Anka que foi lanzada dende a morte de Jackson en 2009 (a primeira foi "This Is It"). O sinxelo acadou o número 9 nas listas dos Estados Unidos e o 8 no Reino Unido.

## Notas
Mamadou Samb

**Mamadou Samb Mbaye**, nado o 31 de decembro de 1989 en Dacar é un xogador profesional de baloncesto senegalés. Cunha altura de 2,08 metros, xoga na posición de pivote.

## Traxectoria 
### Clubs 
*  Porta BCN (EBA, 2006-2007)
*  CB Cornellà (LEB, 2007-2010)
*  FC Barcelona (Euroliga, 2009)
*  CB Granada (ACB / LEB, 2010-2012)
*  Bilbao Basket (ACB / Eurocup / Euroliga, 2012-2014)
*  Club Baloncesto Breogán (LEB, 2014-2016)
*  Tindastóll (2016)
*  Palencia Baloncesto (LEB, 2016-2017)
*  Club Melilla Baloncesto (LEB, 2017-2018)
*  Real Betis (LEB, 2018-2019)
*  Al Bataeh (LEB, 2019-2020)

## Véxase tamén 
### Ligazóns externas 
*Ficha en ACB.com 
*Ficha en FEB.es
Brandon Edwards

'*Brandon "*Megatron*" Edwards*', nado o 13 de setembro de 1991 en Fort Worth, Texas, é un xogador profesional de baloncesto estadounidense que xoga para o Club Baloncesto Breogán de Lugo na Liga LEB. Formado na Universidade de Texas en Arlington, xoga na posición de ala-pivote cunha altura de 1,98 metros.

## Traxectoria 
### Equipos 
*20px|border|Estados Unidos UT Arlington Mavericks (NCAA, 2010-2014)
*20px|border|Galicia CB Breogán (desde 2014)

## Véxase tamén 
### Ligazóns externas 
*Perfil en utamavs.com
Círculo Cultural Deportivo Cesantes

O **Círculo Cultural Deportivo Cesantes** é un club de remo de Cesantes, concello de Redondela (Pontevedra). É o club de remo máis antigo de Redondela, e o primeiro en conquistar unha Bandeira como Campión Galego.

A súa traiñeira recibe o nome de *Os-Tras*.

## Véxase tamén 
### Outros artigos
* Liga Galega de Traiñeiras
Ángel Iglesias Martínez

**Ángel Iglesias Martínez**, nado en Monte Asnal (Amoeiro) en 1915 e finado en 2005, foi un político galego.

## Traxectoria
O 13 de novembro de 1936, logo do golpe de Estado do 18 de xullo de 1936, matou en defensa propia na casa da súa moza Herminia Gutiérrez a Antonio Ferreira Sánchez, xefe dos falanxistas de Palmés. Detido, fuxiu cando ían pasealo e estivo agochado até o remate da guerra civil. Entregouse en 1940 e foi xulgado e condenado a oito anos en prisións e campos de concentración, entre eles traballos forzados no Val dos Caídos. Retornou a Trasalba.

## Notas 
## Véxase tamén
### Bibliografía
*
*
Nave de Planet Express

[miniatura|dereita|220px|Imaxe da nave no logo da compañía [Planet Express.]]
A **Nave de Planet Express** é unha nave espacial ficticia da serie de animación estadounidense Futurama.

## Historia 
A nave foi deseñada e construída polo Profesor Farnsworth e é a única nave de repartimento de Planet Express, unha empresa de repartimento propiedade do profesor. A nave adoita ser tratada na serie como un obxecto inanimado, aínda que Bender refírese ao piloto automático da nave como "el" no episodio "How Hermes Requisitioned His Groove Back". Un episodio posterior titulado "Love and Rocket" amosa que a nave ten intelixencia artificial e fica namorada de Bender. A súa voz na versión orixinal foi posta por Maurice LaMarche e tamén por Sigourney Weaver, unha vez que modifican o software de personalidade da nave.

## Véxase tamén 
### Ligazóns externas 
* Descrición da nave  
* Entrada na enciclopedia de Futurama  
* Figuras de acción de Planet Express
Francisco Dopazo Rodríguez

**Francisco Dopazo Rodríguez**, coñecido como **Protasio**, nado en Rairo (Ourense) o 31 de outubro de 1902 e finado na mesma parroquia o 4 de novembro de 1980, foi un carpinteiro e político galego.

## Traxectoria 
Fillo de Protasio Dopazo González e Manuela Rodríguez. Carpinteiro cunha forte implicación nos movementos de esquerdas e sindicais. Presidiu o Sindicato da Madeira na Casa del Pueblo de Ourense, foi concelleiro do socialista de Amoeiro (1931-1936) e deputado polo PCE na Deputación de Ourense dende o 21 de marzo de 1936 ata o 20 de xullo.

Logo do golpe de Estado do 18 de xullo de 1936, escondeuse tras unha parede da casa da súa moza Lola. Despois escondeuse en minas e pozos secos. En xullo de 1937 decidiu marchar cara Portugal xunto ao deputado Alfonso Pazos Cid e o xuíz de Amoeiro, contando cuns amigos de Dolores que tiñan aceas en Untes, que os pasaron na súa barca ao outro lado do río, e logo marcharon a pé ata o país veciño. Estiveron durante meses en Portugal, onde foron finalmente detidos polos gardas e enviados a prisión. Grazas a unha carta ao cónsul británico saíron do cárcere ao cabo de 61 días, e foron levados a un barco con destino a Francia. Logo de facer escala en Casablanca, decidiron desembarcar en Barcelona para axudar ao exército leal. Cando caeu Cataluña pasaron a Francia. Francisco foi internado no campo de concentración de Argelès-sur-Mer. Coa invasión xermana de Francia converteuse nun fuxido que andou escapado ata que retornou De Gaulle e o país foi liberado. Despois dedicouse a construír presas para producir electricidade durante 11 anos. Finalmente afincouse en Tolosa e estivo case 20 anos traballando nese departamento e no de Alta Garona.

## Vida persoal 
Casou en Tolosa con Dolores Villamarín Otero o 5 de outubro de 1967, e regresaron á súa casa de Rairo en 1968.

## Véxase tamén 
### Bibliografía 
* 

### Ligazóns externas 
* Persoeiros da Corporación de Amoeiro na II República: Protasio e a súa dona Lola
Lagenorhynchus obliquidens

***Lagenorhynchus obliquidens*** é unha especie de cetáceo odontoceto da familia dos delfínidos.

É un golfiño moi activo que vive en augas frías e temperadas do norte do océano Pacífico.

## Taxonomía 
A especie foi descrita por Theodore Gill en 1865, na súa obra "On two species of Delphinidae, from California", in the Smithsonian Institution. *Proceedings of the Academy of Natural Sciences of Philadelphia*, Sept. 1865: 177-178.

### Taxonomía discutida 
A pesar de que tradicionalmente aambas as especies sitúanse no xénero *Lagenorhynchus*, as últimas análises de ADN indican que están bastante relacionadas coas especies do xénero *Cephalorhynchus*.

En efecto, aínda que antigamente o xénero estaba considerado como monofilético, na actualidade estudos e análises xenéticas do citocromo *b* mitocondrial indican que as especies de *Lagenorhynchus* non constitúen un grupo natural, senón que é parafilético.

Se isto é correcto, significaría que ambas as especies deberían ser transferidas a *Cephalorhynchus*, ou a un novo xénero.

Un xénero alternativo, *Sagmatias*, foi proposto por LeDouc .

## Descrición 
[miniatura|250px|*Lagenorhynchus obliquidens* no acuario de [Vancouver.]]

*Lagenorhynchus obliquidens* ten tres tons de colorido: 
* O mento, a garganta e o ventre son de cor crema abrancazada. 
* O *bico* e as aletas caudal e dorsal son de cor gris escura. 
* E os flancos teñen unha coloración gris clara.

A especie ten un tamaño e unha corpulencia intermedia entre os dos individuos do grupo dos golfiños oceánicos.

A súa lonxitude pode chegar até os 2,5 m nos machos e os 2,3 m nas femias.
 
Os machos adultos pesan uns 200&nbsp;kg, e as femias, máis de 150.
  
## Bioloxía 
As femias son maduras aos 7 anos. A xestación dura un ano.

Hai individuos que poden vivir máis de corenta anos.

Son extremadamente activos e mestúranse con moitis outros cetáceos do Pacífico norte. Adoitan acercase ás embarcacións.

Son comúns grupos de até 90 espécimes, e téñense observado supergrupos de máis de 3.000 individuos.

Aliméntanse principalmente de peixes lanterna, anchoas, luras, sardiñas, e pequenos exemplares de pescadas, salmóns e bacallaus.

## Notas 
## Véxase tamén 
### Bibliografía 
* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Waerebeek, Koen van & Bernd Wessig (2002): "Pacific White-sided Dolphin and Dusky Dolphin", en William F. Perrin, Bernd Wursig & J. G. M. Thewissen, eds. *Encyclopedia of Marine Mammals* 2ª ed. San Diego: Academic Press. ISBN 978-0-12-373553-9, pp.&nbsp;859–860.
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos 
* Odontocetos
* Delfínidos
* *Lagenorhynchus*

### Ligazóns externas 
* *Lagenorhynchus obliquidens* en Animal Diversity Web (ADW)
Bráithreachas

**Bráithreachas** é un club de fútbol gaélico galego, da vila de Estrada, con afiliación os Irmandinhos A Estrada. No ano 2013 proclamouse campión da Liga Galega de Fútbol Gaélico 7 contra 7.

## Véxase tamén 
### Ligazóns externas
*Sitio web oficial do club
Liga Galega de Fútbol Gaélico

A **Liga Galega de Fútbol Gaélico** é unha competición de fútbol gaélico. Naceu na tempada 2013/14 baixo a organización da Asociación Galega de Fútbol Gaélico, co obxectivo de asentar este deporte en Galiza.

## Edicións
Na primavera de 2013 xogouse a Liga Galega de Fútbol Gaélico 7 contra 7, só na categoría masculina. Na tempada 2014/15 participaron cinco equipos na categoría masculina (xogando 11 contra 11) e tres na feminina (xogando 7 contra 7). Na tempada 2015/16 a categoría masculina, con once equipos, dividiuse en primeira e segunda división, mentres que na categoría feminina participaron oito equipos. Na tempada 2018/19 participaron doce equipos na categoría masculina, con tres divisións, e sete equipos na categoría feminina.
A tempada 2019/20 viuse afectada pola pandemia de Covid-19, que provocou tamén a redución de equipos de cara á tempada 2020/21, con seis equipos na categoría masculina e tres na feminina. Nas tempadas 2021/22 e 2022/23 houbo dúas divisións na categoría masculina e unha na feminina, mentres que na tempada 2023/24 participaron nove equipos na categoría masculina e seis equipos en categoría feminina.
## Categoría masculina 
### Primeira División 
### Segunda División 
### Terceira División 
## Categoría feminina 
## Notas
Prosa espontánea

A **prosa espontánea** (ou en inglés, **kickwriting**) é unha técnica literaria impulsada polo escritor norteamericano da xeración Beat, Jack Kerouac. Este estilo literario tiña como influencia a música jazz (especialmente e xénero bebop) e as teorías budistas.

A novela estandarte da prosa espontánea é *On the Road* (*No Camiño*), do propio Kerouac.

## Características 
Entre os principios da prosa espontánea, destacan:
* Ter un estado mental en transo, esquecendo ou deixando de lado a conciencia, focalizando desde o centro cara á periferia.
* Evitar as ideas preconcibidas, a mellor literatura é a máis dolorosa.
* Evitar as comas tímidas e innecesarias, tomar de referencia o fraseo e os momentos de respiración dos músicos de jazz.

## Véxase tamén
### Outros artigos
* Xeración Beat
* Jack Kerouac
### Ligazóns externas
* Páxina sobre Jack Kerouac .
Pontevedra Fútbol Gaélico

O **Pontevedra FG** é un equipo de fútbol gaélico formado no ano 2013 na cidade de Pontevedra. Compite na Liga Galega de Fútbol Gaélico, Copa Galega de Fútbol Gaélico e Campionato Ibérico de Fútbol Gaélico.

## Historia 
esquerda|miniatura|Pontevedra FG no Torneo Ibérico celebrado na Coruña en 2015.
A comezos de 2013, varios rapaces pontevedreses comezaron a interesarse por este deporte practicamente descoñecido na cidade, e que comezaba a ser practicado nalgunhas vilas do país, atraídos por un deporte popular que conserva os seus valores orixinais e que supuña unha alternativa aos deportes máis seguidos da cidade. Este grupo de mozos comezou a traballar para poder ir facendo adestramentos. Pouco tempo despois, o seu traballo daba resultado, e un grupo dunhas dez persoas comezaba co proxecto. Tras varias reunións, decidiuse adoptar o nome da cidade para o club, así como facer clara referencia á mesma no escudo; para as cores, o verde. O 9 de marzo do 2013, o Pontevedra Fútbol Gaélico botaba andar. Nos comezos adestraban nun pequeno campo abandonado situado na Barca, no concello de Poio, sen vestiarios nin duchas, coa herba en bastante mal estado, e moi próximo á autoestrada. Co tempo, este pequeno campo foi denominado cariñosamente coma "O Patatal". Logo de varios meses no "Patatal", e coa Liga Galega de Fútbol Gaélico xa a piques de comezar, comezaron a adestrar nos campos da Xunqueira. Por incompatibilidade de horarios víronse na obriga de xogar no campo do Carrasco en Marcón os partidos de liga.
Na tempada 2014/15 o club consolidouse coa creación do equipo feminino. Durante tres anos o equipo masculino mantívose en primeira división, até a súa desaparición en verán de 2017. Na tempada 2017/18 competiu só o equipo feminino.

## Clasificación 
### 2013/2014 
*5º Liga Galega de Fútbol Gaélico
*5º Copa Galega de Fútbol Gaélico
*9º Campionato Ibérico de Fútbol Gaélico

### 2014/2015 
*5º Liga Galega de Fútbol Gaélico
*3º Copa Galega de Fútbol Gaélico 15px

### 2015/2016 
*4º Liga Galega de Fútbol Gaélico de Primeira División
*5º Copa Galega de Fútbol Gaélico
*6º Campionato Ibérico de Fútbol Gaélico fase Galega.

## Uniforme 
Uniforme titular: Camisola verde con liñas horizontais nun verde máis claro. Pantalón verde. Medias verdes.

Uniforme alternativo: Camisola granate con liñas horizontais en verde claro. Pantalón verde. Medias verdes.

## Xogadoras 
:*Datos de xaneiro de 2018*

* 12px Capitás

## Notas
Compostela FG

O **Compostela FG** foi un equipo de fútbol gaélico galego afiliado a Asociación Galega de Fútbol Gaélico e a Gaelic Athletic Association, formado no ano 2013 na cidade de Santiago de Compostela. Actualmente non compite.

## Historia 
O 25 de xullo de 2013 nace o Compostela FG. Competiu na Copa Galega de Fútbol Gaélico da tempada 2013/14, na que rematou en 7º posto.

## Clasificación 
### 2013/2014 
7º Copa Galega de Fútbol Gaélico

## Uniforme 
* Uniforme titular: Camisola vermella cunha franxa horizontal azul mariño. Pantalón azul mariño. Medias listadas vermellas e azul mariño. 
* Uniforme alternativo: Camisola branca cunha franxa horizontal vermella. Pantalón vermello. Medias listadas brancas e vermellas.

## Notas
Capela de Santa María de Oza

A **Capela de Santa María de Oza** é un templo relixioso de estilo románico construído entre mediados e finais do século XII e reformado nos séculos XVII e XVIII. Está situada na parroquia de Oza, no concello da Coruña. Trala anexión do concello de Oza polo da Coruña en 1912, converteuse nun dos edificios máis antigos do concello herculino. Forma parte do Conxunto Histórico-Artístico do antigo Sanatorio de Oza.

## Historia 
A Capela de Santa María de Oza foi construída na segunda metade do século XII, sendo a sé parroquial ata a inauguración da nova Igrexa de Oza –situada en Monelos– en 1863.

O templo foi atacado en 1589 polas tropas de Francis Drake durante o desembarco británico en Santa María de Oza, no marco do ataque inglés sobre A Coruña no que María Pita defendeu a cidade. Foi restaurada dos danos sufridos en 1592. Sufriu reformas durante o século XVII, no que se lle engadiron dúas capelas máis, e no século XVIII, no que se construíu a portada actual de estilo barroco. En 1889, o Arcebispado de Compostela cedeu o templo ó lazareto construído nos seus arredores. No ano 1910, a igrexa foi cedida ó Sanatorio Marítimo de Oza recentemente creado, acollendo as cerimonias relixiosas do persoal e mais dos acollidos durante bastantes anos, aínda que posteriormente deixou de ser utilizado. En 1954, coa creación da parroquia da Nosa Señora do Carme no barrio dos Castros, pensouse en empregala como sé parroquial, pero finalmente non se levou a cabo. Foi restaurada en 1993, pero dende aquela non se lle deu uso e sufriu deterioración, ata o punto de que en 2009 a espadana estivo a piques de derrubarse, sendo reparada polo SERGAS –titular do edificio– a comezos de 2011. Diversos colectivos veciñais teñen protestado pola situación de abandono na que se atopa o histórico templo.

## Descrición 
miniatura|300px|Vista da parte traseira da capela
Ten unha soa nave, con ábsida rectangular cuberta con bóveda de canón. Engadíronselle dúas capelas asimétricas no século XVII. A capela norte, de bóveda de canón adornada con casetóns, foi feita a expensas do nobre Lorenzo Bermúdez de Figueroa e nela atópase un escudo do século XVII. A sur tamén é de bóveda de canón e cun arco de faixa na metade da planta. A portada está feita en cantaría, cun van e unha característica espadana barroca que actualmente non conta con campás. Nos arredores do templo atopábase o antigo cemiterio parroquial, que posteriormente foi trasladado preto da nova Igrexa de Oza.

## Cruceiro 
A carón da capela atópase un cruceiro construído no século XVIII, aínda que a cruz desapareceu, posiblemente por causa dun roubo. Foi bendicido polo párroco José Gil Taboada y Morado e o seu custo foron 553 reais. Está catalogado como Ben de Interese Cultural.

## Notas 
## Véxase tamén 
### Outros artigos 
*Igrexa de Santa María de Oza
### Bibliografía 
* 
### Ligazóns externas 
* PXOM da Coruña, 2013
Castro de Santa Cecilia

O **Castro de Santa Cecilia** ou **Castro de Santa Icía** é un poboado castrexo fortificado de chaira situado en Santa Cecilia de Trasancos (Ferrol).

## Descrición 
miniatura|esquerda|300px|Vista do castro de Santa Icía a mediados dos anos 1950.
miniatura|Vista do que queda dun dos muros do castro empregado como linde entre leiras (entre a estrada e o rego).
O castro destruíuse hai tempo para construír vivendas, só queda no terreo unha pequena elevación, un pequena parte do muro empregada como linde de leiras e na zona o topónimo Castro.

O castro tiña forma case circular duns 60 ou 70 metros de diámetro. Había dous tramos dun segundo muro ao NL que delimitaban o que puidera ser o antecastro ou protección da entrada. O castro tiña dúas entradas: unha posterior ao NO e outra ao NL. Os muros da croa e do antecastro eran de pedras e terra. Pola banda NL un rego do río Freixeiro contornea o castro. Nos traballos da terra apareceron pedras circulares.

Preto del está o castro da Croa de Leixa.

## Notas 
## Véxase tamén 
### Outros artigos 
* Cultura castrexa
* Arco Ártabro
Chapa e pintura

***Chapa e pintura*** é unha comedia de situación emitida pola Televisión de Galicia dende o 7 de outubro de 2013.

## Sinopse 
Ambientada nunha veciñanza ficticia onde, entre outros negocios, conviven unha tenda-taller de motos e un salón de beleza, nos que traballan Chelo e Raúl respectivamente, unha parella recentemente separada. Como as súas vidas, os seus negocios precisan e buscan o mesmo obxectivo: unha renovación de chapa e pintura. En definitiva, unha tranquila e próspera rúa, en que a vida podería transcorrer moi pracenteira senón fora polas intrigas dos seus veciños.

## Elenco 
* Manuel San Martín
* Mara Sánchez
* Carolina Vázquez
* Victoria Teijeiro
* Dolores Gippini
* Xoel Yáñez
* Miguel Pernas
* Fernando Dacosta
* Fernando González
* Mariana Expósito

## Episodios 
### Primeira tempada 
# *A guerra dos Rois* (7 de outubro de 2013)
# *Lucas, eu son teu pai* (14 de outubro de 2013)
# *Encántame o olor do napalm pola mañá* (21 de outubro de 2013)
# *Ao inimigo nin auga (quente)* (28 de outubro de 2013)

### Segunda tempada 
# *Os tipos duros non bailan (ben)* (14 de agosto de 2014)
# *Non fago plans con tanta antelación* (21 de agosto de 2014)
# *Sei o que é perder, agora teño medo de gañar* (28 de agosto de 2014)
# *A valiosa axenda de Raúl* (4 de setembro de 2014)
# *Unha oferta imposible de rexeitar* (11 de setembro de 2014)
# *E ao finalizar, fírovos* (18 de setembro de 2014)
# *A muller que matou a Pitusa Balans* (25 de setembro de 2014)
# *O presentimento de que xa non estamos en Kansas* (2 de outubro de 2014)
# *Incluso as alcachofas teñen corazón* (9 de outubro de 2014)

## Notas 
## Véxase tamén 
### Ligazóns externas 
* Páxina da serie 
* Páxina da serie na TVG
Luis Sepúlveda

**Luis Sepúlveda Calfucura**, nado en Ovalle (Coquimbo) o 4 de outubro de 1949 e finado en Ovieu o 16 de abril de 2020, foi un escritor, periodista e cineasta chileno, autor de contos e novelas, entre as que destaca *Un viejo que leía novelas de amor*.

## Traxectoria 
Fixo os estudos primarios na escola Francisco Andrés Olea de Santiago de Chile e os secundarios no Instituto Nacional General José Miguel Carrera. Despois estudou dirección na Escola de Teatro da Universidade de Chile, e licenciouse en Ciencias da Comunicación na Universidade de Heidelberg (Alemaña). Desde 1997 viviu en Xixón.

## Obras 
dereita|miniatura
* *Crónica de Pedro Nadie* (contos, 1969)
* *Los miedos, las vidas, las muertes y otras alucinaciones* (contos)
* *Cuaderno de viaje* (contos, 1986)
* *Boykott* (contos)
* *Un viejo que leía novelas de amor* (novela breve, 1989)
* *Patagonia Express* (libro de viaxes, 1995)
* *Komplot: Primera parte de una antología irresponsable* (1995)
* *Nombre de torero* (novela, 1994)
* *Mundo del fin del mundo* (novela, 1996)
* *Historia de una gaviota y el gato que le enseñó a volar* (novela infantil, 1996)
* *Desencuentros* (contos, 1997)
* *El juego de la intriga*, (canda a Martín Casariego, Javier García Sánchez e Paco Ignacio Taibo II, 1997)
* *Diario de un killer sentimental* & *Yacaré* (novela, 1998)
* *Historias marginales* (contos, 2000)
* *Hot Line* (novela, 2002)
* *La locura de Pinochet* (artigos, 2002)
* *Salud, profesor Gálvez! y otras historias* (2004)
* *Los peores cuentos de los Hermanos Grimm* (novela, canda a Mario Delgado Aparaín, 2004)
* *Narrar es resistir* (conversas con Bruno Arpaia)
* *Moleskine, apuntes y reflexiones* (artigos, 2004)
* *El poder de los sueños* (artigos, 2004)
* *Los calzoncillos de Carolina Huechuraba* (crónicas, 2006)
* *Vida, pasión y muerte del Gordo y el Flaco* (guión radiofónico, 2007)
* *La lámpara de Aladino* (2008)
* *La sombra de lo que fuimos* (novela, 2009)
* *Historias de aquí y de allá* (contos, 2010)
* *Últimas noticias del sur* (libro de viaxes, con fotos de Daniel Mordzinski, 2011)
* *Historia de Max, de Mix y de Mex* (relato; con ilustracións de Noemí Villamuza, 2012)
* *Historia de un caracol que descubrió la importancia de la lentitud* (2013)
* *Historias Marginales II*.

## Notas
John Playfair

**John Playfair** (tamén coñecido como *Johnes Player*), nado o 10 de marzo de 1748 e finado o 20 de xullo de 1819, foi un matemático e xeólogo escocés.

Foi o primeiro presidente da *Astronomical Institution of Edinburgh*, fundada en 1811 (9 anos máis antiga que a *Royal Astronomical Society*).

Playfair era profesor de matemática e posteriormente de filosofía natural na Universidade de Edimburgo.

É coñecido polo seu libro, *Ilustracións da teoría Huttoniana.* (1802), que se sumou ao traballo de James Hutton, e polo seu principio no uniformismo, despois tomado por Charles Lyell.

## Véxase tamén 
### Ligazóns externas 
* Dictionary of Scientific Biography
* Significant Scots: John Playfair
* National Portrait Gallery
A Place with No Name

**"A Place with No Name"** é un sinxelo do artista estadounidense Michael Jackson, que foi lanzado postumamente o 12 de agosto de 2014. Unha versión de 24 segundos estaba foi publicada na páxina web TMZ.com o 16 de xullo de 2009, tres semanas despois da morte do cantante. A versión completa foi publicada online o 3 de decembro de 2013. O sinxelo garda semellanza con "A Horse with No Name", o éxito da banda America. Pola súa banda, America declarou que estaban "honrados" de que Michael Jackson os escollera para probar o seu traballo.

## Notas
Asociación Galega de Fútbol Gaélico

A **Asociación Galega de Fútbol Gaélico** é o organismo regulador do fútbol gaélico en Galicia. Foi constituída en 2013 polos clubs Fillos de Breogán da Coruña, Irmandinhos A Estrada e Mecos FG Ogrobe, aos que se foron unindo outros equipos.

Afiliada a Gaelic Athletic Association (GAA) e o Gaelic Games Europe (GGE) organiza a Liga Galega de Fútbol Gaélico, a Copa Galega de Fútbol Gaélico e a Liga Galega de Fútbol Gaélico 7 contra 7. Tamén é a entidade da que depende a Selección de fútbol gaélico de Galicia. En xuño de 2017 asinou un acordo para a inclusión da Asociación Galega de Fútbol Gaélico e o fútbol gaélico como especialidade deportiva da Federación Galega de Fútbol.

Na actualidade a Asociación Galega está inmersa no desenvolvemento do deporte de base a través do proxecto das Galescolas.

## Equipos
Na tempada 2017/18 os equipos masculinos de Mecos, Pontevedra, O'Condado, UDC e os equipos femininos de Mecas e Bráithreachas non competiron por non teren fichas suficientes.

## Notas
## Véxase tamén 
### Ligazóns externas 
*Páxina Asociación Galega de Fútbol Gaélico

*Páxina da GGE dos clubs en España
The Crazies (filme de 2010)

***The Crazies*** é un filme estadounidense de terror dirixido dirixido por Breck Eisner que se estreou no 2010. O guión foi escrito por Scott Kosar e Ray Wright. É un remake do filme homónimo de 1973 de George A. Romero, que tamén é produtor executivo doe remake.

## Sinopse 
Unha misteriosa toxina na auga converte a calquera que estea exposto a ela nun asasino sen remorsos. Os residentes dunha pequena vila agrícola comezan a cometer terribles actos de violencia que remata nunha arrepiante masacre. Nun intento por controlar a epidemia, o exército envía unha forza de elite para bloquear os accesos á cidade, illando os poucos cidadáns non infectados que quedan e deixándoos a mercé dos desapiadados asasinos.

## Personaxes 
* Timothy Olyphant como David 
* Radha Mitchell como Judy 
* Joe Anderson como Russell 
* Danielle Panabaker como Becca 
* Christie Lynn Smith como Deardra Farnum
* Brett Rickaby como Bill Farnum
* Preston Bailey como Nicholas 
* John Aylward como Alcalde Hobbs
* Joe Reegan como Soldado Billy Babcock
* Glenn Morshower como Oficial de Intelixencia
* Larry Cedar como Ben Sandborn
* Gregory Sporleder como Travis Quinn
* Mike Hickman como Rory Hamill
* Lisa K. Wyatt como Peggy Hamill
* Justin Welborn como Curt Hammil
* Chet Grissom como Kevin Miller
* Tahmus Rounds como Nathan
* Brett Wagner como Jesse
* Alex Van como Red
* Anthony Winters como Pastor da vila
* Frank Hoyt Taylor como Mortician Charles Finley
* Justin Miles como Scotty McGregor
* Marian Green como Mrs. McGregor
* E. Roger Mitchell como Tom
* Bruce Aune como News Anchor

## Notas 
## Véxase tamén 
### Ligazóns externas 
* 
* Ficha en RottenTomatoes
Cayetano Borrajo Fernández

**Cayetano Borrajo Fernández**, nado en Amoeiro cara a 1893, foi un comerciante galego.

## Traxectoria 
Fillo de Francisco Borrajo. Emigrado en México e Cuba. Retornou a Amoeiro en 1940 e dedicouse ao trato do gando. No franquismo, o Gobernador civil de Ourense quixo nomealo alcalde de Amoeiro para que eliminase a corrupción e o mercado negro. Foi asasinado nun túnel do ferrocarril Zamora-Ourense-A Coruña.

## Véxase tamén 
### Bibliografía 
* 

### Ligazóns externas 
*A emigración polas cartas dos emigrados (e II)
Castro da Frouxeira

O **castro da Frouxeira** ou **castro de Punta Frouxeira** é un poboado castrexo costeiro fortificado do concello de Valdoviño.

## Descrición 
Está situado no extremo leste da praia da Frouxeira, ten forma semicircular cun diámetro máximo de 100 metros paralelo ao océano e un ancho máximo ata o océano de 50 metros. Ten unha primeira liña defensiva de grande tamaño e dúas máis pequenas. Ao nordeste hai un acceso posterior que corta as liñas defensivas. Ao sur estaba a entrada principal.
 
Fronte ás liñas defensivas hai unha devasa e nas proximidades tentouse construír unha urbanización que foi declarada ilegal polo Tribunal Superior de Xustiza de Galicia en 2018.

## Notas 
## Véxase tamén 
### Outros artigos 
* Cultura castrexa
* Arco Ártabro

### Ligazóns externas 
* Catálogo plan básico autonómico Castro da Frouxeira Xunta de Galicia
Aristeus

***Aristeus*** é un xénero de crustáceos decápodos carideos da superfamilia dos peneoideos, que é o tipo da famila dos aristeidos.

Comprende varias especies de gambas, algunhas delas de grande impoprtancia pesqueira.

## Taxonomía 
O xénero foi establecido en 1840 polo médico e zoólogo francés Louis Georges Duvernoy (1777-1855).

### Especies 
*Aristeus* comprende as seguintes especies:

* *Aristeus alcocki* Ramadan, 1938
* *Aristeus antennatus* (Risso, 1816) 
* *Aristeus antillensis* A. Milne-Edwards & Bouvier, 1909
* *Aristeus mabahissae Ramadan, 1938
* *Aristeus pallidicauda* Komai, 1993 
* *Aristeus semidentatus* Bate, 1881
* *Aristeus varidens* Holthuis, 1952
* *Aristeus virilis* (Spence Bate, 1881)

## Notas 
## Véxase tamén 
### Bibliografía 
* Costello, M. J., Emblow, C. & White, R. J. (eds.) (2001): *European register of marine species: a check-list of the marine species in Europe and a bibliography of guides to their identification''. París: Muséum national d'Histoire naturelle. Collection Patrimoines Naturels, **50**. ISBN 2-85653-538-0. 
* Holthuis, L. B. (1993): *The recent genera of the Caridean and Stenopodidean shrimps (Crustacea, Decapoda): with an appendix on the order Amphionidacea*. Leiden: Nationaal Natuurhistorisch Museum. ISBN 90-73239-21-4.
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A * Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. PDF.

### Outros artigos 
* Crustáceos
* Decápodos
* Carideos
* Marisco

### Ligazóns externas 
* *Aristeus* no SIIT.
* *Aristeus* no NCBI.
Boavista Futebol Clube

O **Boavista Futebol Clube** é un club deportivo portugués con sede no barrio da Boavista, freguesía de Ramalde, concello do Porto. É coñecido especialmente polo seu equipo de fútbol profesional, un dos cinco que conseguiron gañar algunha vez o Campionato de Liga. Na tempada 2014-15 regresou á Primeira Liga, despois de descender en 2008 por acusacións de corrupción, se ben en 2014 o xuízo foi declarado nulo.

## Véxase tamén 
### Ligazóns externas 
* Sitio web oficial

### Outros artigos 
* Primeira Liga
Castro de Punta do Bico

O **Castro de Punta do Bico** é un castro costeiro do concello de Valdoviño.

## Descrición 
Está situado nun istmo duns 100 metros de longo a 10 metros sobre o nivel do océano ao que se accede por un estreito camiño que cruza o que queda das defensas. Ao seu carón está a praia de Bico do Cura á que chega un regato.

## Notas 
## Véxase tamén 
### Outros artigos 
* Castros de Galicia
* Cultura castrexa
* Arco Ártabro

### Ligazóns externas 
* Catálogo plan básico autonómico Castro de Punta do Bico Xunta de Galicia